
Comisia pentru buget, finanţe şi bănci

Bucureşti,  3.12.2003     

Nr. 22/755

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru scutirea de la plată a unor debite către bugetul asigurărilor sociale de stat, cu care comisia noastră a fost sesizată în fond cu adresa Biroului Permanent nr.P.L.-x 717 din 2 decembrie 2003.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti  3.12.2003

Nr.22/755

RAPORT

asupra proiectului de Lege pentru scutirea de la plată a unor debite către bugetul asigurărilor sociale de stat


În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru buget, finanţe şi bănci a fost sesizată pentru dezbatere şi avizare în fond, în procedură de urgenţă, cu proiectul de Lege pentru scutirea de la plată a unor debite către bugetul asigurărilor sociale de stat, trimis comisiei cu adresa nr.P.L.-x717 din 2 decembrie 2003.


La întocmirea prezentului raport, Comisia a avut în vedere avizul primit de la Consiliul Legislativ.


Obiectul de reglementare al prezentului proiect de lege îl constituie stingerea debitelor faţă de bugetul asigurărilor sociale de stat, debite reprezentând drepturi de pensie necuvenite, rezultate din aplicarea neunitară a prevederilor actelor normative incidente în materie.


Prin obiectul său, conform prevederilor constituţionale, proiectul de lege face parte din categoria legilor ordinare.


Comisia  propune Plenului Camerei Deputaţilor adoptarea acestui proiect de lege care vizează stingerea acestor obligaţii, întrucât aceste erori au generat şi generează debite pe seama unor pensionari care se confruntă cu dificultăţi materiale.


La dezbaterea acestui act normativ au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Muncii, Solidarităţii Sociale şi Familiei, domnul Ion Giurescu şi doamna Sebe Cecilia, iar din partea CNAAS, domnul Ghiocel Liviu şi doamna Nemeşi Ioana.


La lucrările comisiei au fost prezenţi un număr de 24 deputaţi, din totalul de 25 membri ai comisiei.


Proiectul de lege, potrivit art.75 alin.(1) şi (3) din Constituţia României, republicată, şi art.86 din Regulamentul Camerei Deputaţilor, este de competenţa decizională a Camerei Deputaţilor.


În urma dezbaterii, în şedinţa comisiei din ziua de 3 decembrie, proiectul a fost aprobat în forma adoptată de Senat cu unanimitate de voturi.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Experţi parlamentari:

                                                                                                                                                           Bărdiţă Mariana

                                                                                                                                                           Măţan Ofelia

1

